Jyllandsposten, 1839-11-19
Diligence-Befordringen i Jylland, som til 1ste April n. A. vil tage sin Begyndelse, dog kun een Gang ugentlig, bliver alene indrettet for 6 Personer paa 3de tosætsige Sæder. Diligencen paa Øerne og den fra Jylland vil sammentræffe i Hadersleben, fra hvilket Foreningspunct Passagererne da samlede kunne afgaae med Diligencen til Hamborg. Med temmelig Bished kan man vel forudsætte, at Diligencen i Jylland, i Tilfælde den bliver hyppig afbenyttet, snart vil blive indrettet til 11 Personer, ligesom de andre, der bedre svare Regning. Ifølge de yderst billige Betingelser, paa hvilke Hr. Postsecretair Thayssen har erholdt over hele den jydske Route den til Diligence=Befordringen fornødne Hestekraft, nemlig 4 Heste pr. Miil for 8 Mk. 8 s., maa man antage, at General-Postdirectionen i behørigt Forhold nedsætter Posttaxten for Passagerer, som, dersom den paa Øerne skal tages til Rettesnor, meget vil hemme den Frequents, der ved slig gavnlig Indretning netop burde tilsigtes. Naar Diligence Befordringen saaledes f. Ex. fra Kallundborg til Kjøbenhavn samt Retour for 28 Miil har en Brutto-Jndtægt af circa 124 Rbd., er det afgjort, at denne Betaling staaer i aldeles forkeert Forhold til andre Landes utrolig billige Befordringer og at Fortjenesten er altfor stor. Det gaaer med denne Befordring, som med Dampfragten mellem Aarhuus og Kallundborg; at betale 20 Mk. pro Persona er aabenbart altfor meget. Jntet Under derfor, at Passagererne vælge de usikkrere, men billigere Paquetfarter fra flere jydske Byer, hvorved den ellers saa beqvemme og tidsbe pa rende Dampbaadfart lider betydeligt Afbræk. Efter nærværende Indretning koster alene Reisen fra Aarhuus til Hovedstaden med Dampbaad og Diligence omtrent 10 Rbd., istedetfor at man for 6 Rbd. burde kunne foretage denne Tour. Det var derfor i General=Postdirectionens egen Jnteresse, om Priserne for disse fortræffelige Communicationsmidler bleve nedsatte, overeensstemmende med Tider og Omstændigheder, da det iøvrigt meget yndede Princip, ved høie Posttaxter at berige Statskassen, foruden at staae Fare for paa anden Maade at blive omgaaet, endvidere aldeles forfeiler Bestemmelsen, som, naar Stats indtægten paa anden Viis kan vorde den samme, er og bliver ved billig og livfuld Frequents at sætte Publikum istand til den meest udvidede Afbenyttelse af disse Befordringsmidler, hvoraf vort Land i saa Fald kunde være stolt, da det med Sandhed maa indrømmes, at, medens en døsig Stillestaaen i mange andre Bestyrelsesgrene er fremherskende, vore hensigtsmæssige Postbefordringer have fulgt Skridt med Tiderne og Folkets billige Fordringer. - Den videnskabelige Realskole i Aarhuus, som tog sin Begyndelse først i denne Maaned, tæller hidindtil kun en Snees Elever, hvilke med faa Undtagelser er Sønner af bosatte Familier i Aarhuus. At denne hensigtsmæssige Skoleindretning imidlertid inden føie Tid vil indtage sin rette Plads i Provindsen og vil blive afbenyttet selv af dens længst bortfjernede Byer, dette lader sig neppe betvivle, da dens Savn saa længe og saa haardt har været folt. Meget vil sikkerlig den Omstændighed bidrage til, at Realskolen efterhaanden vil finde fortjent og udbredt Afbenyttelse, at det aarlige Skolecontingent kun beløber den yderst billige Sum 30 Rbd., som, naar hensees til det fortrinlige Udvalg af Lærere og de Kræfter, hvormed her virkes, staaer i intet Forhold til de i Byerne almindeligviis existerende private Jnstituter, som, i hvorvel enkelte af disse ere ret gode, dog i aarlige Skolepenge omtrentlig koste det samme. Realskolens interimistiske Lokale er just ei det bedste; Skoleværelserne vende desværre alle ud tilden saa meget befarne Vestergade, men afgive vel den Fordeel at være beliggende omtrentlig midt i Byen; ligeledes er Gaardspladsen yderst indskrænket.